मुखबिर - द स्‍टोरी ऑफ़ ए स्‍पाई

मुखबिर - द स्टोरी ऑफ़ ए स्पाई शिवम नायर और जयप्रद देसाई द्वारा निर्देशित भारतीय थ्रिलर वेब सीरीज़ है। इसे विक्टर टैंगो एंटरटेनमेंट के बैनर तले वैभव मोदी द्वारा निर्मित किया गया है। यह वेब सीरीज़ इंटेलिजेंस ब्यूरो के सेवानिवृत्त संयुक्त निदेशक मलॉय कृष्ण धर के उपन्यास, मिशन टू पाकिस्तान: एन इंटेलिजेंस एजेंट इन पाकिस्तान का रूपांतरण है। 

इसमें ज़ैन खान दुर्रानी, ​​प्रकाश राज, आदिल हुसैन, बरखा बिष्ट, हर्ष छाया, सत्यदीप मिश्रा, बिजॉय थांगजम और ज़ोया अफ़रोज़ प्रमुख भूमिकाओं में हैं। यह सीरीज़ एक गुप्त एजेंट की कहानी बयां करती है जिसने भारत को 1965 के युद्ध में खुफिया जानकारी प्रदान करके मदद की। यह शृंखला ज़ी5 पर 11 नवंबर 2022 को जारी हुई।

कलाकार की सूची 
 प्रकाश राज — एस. के. एस. मूर्ति (के शंकरन नायर पर आधारित)
 ज़ैन खान दुर्रानी —  हरफान बुखारी/कामरान बख्श 
 आदिल हुसैन — रामकिशोर नेगी (रामेश्वर नाथ काव पर आधारित)
 हर्ष छाया — मेजर जनरल आगा खान (जनरल याहया खान पर आधारित)
 सत्यदीप मिश्रा — आलमगीर 
 बरखा बिष्ट — बेगम अनार 
 दिलीप शंकर — कर्नल जैदी, आईएसआई के डायरेक्टर-जनरल (रियाज हुसैन पर आधारित))
 ज़ोया अफ़रोज़ — जमीला अहमद 
 अतुल कुमार — ब्रिगेडियर हबीबुल्लाह 
 करण ओबेरॉय — कमल कपूर 
 बिजॉय थांगजाम — जूनियर अधिकारी 
 सुशील पांडे — पुरुषोत्तम / कासिम 
 सुनील शानबाग — जॉयदीप बर्मन 
 सुशील दहिया — पाकिस्तानी राष्ट्रपति हिदायत अली खान (राष्ट्रपति अयूब ख़ान पर आधारित)
 करण मेहता — मेजर गुंजीत सोढ़ी 
 विजय कश्यप —  प्रधान मंत्री लाल बहादुर शास्त्री 
 अवंतिका अकेरकर —  प्रधान मंत्री इंदिरा गांधी 
 जया स्वामीनाथन — सुहासिनी मूर्ति 
 रिचर्ड भक्ति क्लेन — रसेल क्लार्क

कहानी सारांश  
मुखबिर 1960 के दशक को दिखाता है जब भारत-चीन युद्ध के बाद भारत ढिलमुल अर्थव्यवस्था के साथ विश्वासघात के अपमान से जूझ रहा था। चीन की तरह पाकिस्तान अपनी नई अधिग्रहीत शस्त्र शक्ति का उपयोग करके हमला करना चाहता है। भारत एक और युद्ध बर्दाश्त नहीं कर सकता था और जुझारू पड़ोसी का मुकाबला करने का एकमात्र तरीका था, बेहतर बुद्धि। 

विभाजन के दौरान भारत में पीछे छूट जाने के बहाने एक व्यक्ति को लाहौर में एक परिवार में बसाया जाता है। इसके बाद भारतीय जासूस पाकिस्तान में प्रवेश करता है। पाकिस्तानी सरकार के ऊपरी तबकों में पैठ बनाता है। सीरीज़ इसी कहानी को लेकर आगे बढ़ती है कि क्या वह सही समय पर कोई महत्वपूर्ण खुफिया जानकारी प्राप्त करने में सफल होगा और भारत के पक्ष में माहौल को मोड़ने में मदद करेगा?

सन्दर्भ

हिंदी भाषा की वेब श्रृंखला